Document ID: 31976R1520

NEUVOSTON ASETUS (ETY) N:o 1520/76,
annettu 24 päivänä kesäkuuta 1976,
Marokosta peräisin olevan durumvehnän tuonnista
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 113 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
Euroopan talousyhteisön ja Marokon kuningaskunnan yhteistyösopimus sekä väliaikainen sopimus(2), jonka tarkoituksena on saattaa ennakolta voimaan tietyt tavaroiden kauppaa koskevat yhteistyösopimuksen säännökset, tehtiin 27 päivänä huhtikuuta 1976, ja
yhteistyösopimuksen 16 artiklassa ja väliaikaisen sopimuksen 9 artiklassa säädetään Marokosta peräisin olevan, yhteisen tullitariffin alanimikkeeseen 10.01 B kuuluvan durumvehnän erityisestä tuontijärjestelmästä; tämän järjestelmän täytäntöönpano edellyttää soveltamista koskevien sääntöjen antamista,
ON ANTANUT TÄMÄN ASETUKSEN:
1 artikla
Marokosta peräisin olevan ja suoraan tästä maasta yhteisöön kuljetetun, yhteisen tullitariffin alanimikkeeseen 10.01 B kuuluvan durumvehnän tuontiin yhteisöön sovellettava maksu on vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(3) 13 artiklan mukaisesti vahvistettu maksu, josta on vähennetty 0,5 laskentayksikköä tonnilta.
2 artikla
Tällä asetuksella säädettyä järjestelmää sovelletaan Euroopan talousyhteisön ja Marokon kuningaskunnan väliaikaisen sopimuksen voimaantulosta alkaen.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä kesäkuuta 1976.

Labels: 3
18
15
17